CELEX: C2004/284/50
Language: fi
Date: 2004-11-20 00:00:00
Title: Asia T-374/04: Saksan liittotasavallan 20.9.2004 Euroopan yhteisöjen komissiota vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/25
            
         Saksan liittotasavallan 20.9.2004 Euroopan yhteisöjen komissiota vastaan nostama kanne
   (Asia T-374/04)
   (2004/C 284/50)
   Oikeudenkäyntikieli: saksa
   Saksan liittotasavalta on nostanut 20.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan asiamiehinä ovat Claus-Dieter Quassowski ja Annette Tiemann, avustajinaan Rechtsanwalt Dieter Sellner ja Rechtsanwalt Ulrich Karpenstein.
   Kantaja vaatii, että ensimmäisen oikeusasteen tuomioistuin
   
               —
            
            
               toteaa komission 7.7.2004 antaman päätöksen (K(2004) 2515/2, lopullinen) 1 artiklan pätemättömäksi
            
         
               —
            
            
               toteaa tämän päätöksen 2 artiklan pätemättömäksi siltä osin kuin a—c kohdassa Saksan Liittotasavalta määrätään toimeenpanemaan tietyt muutokset kansalliseen jakosuunnitelmaan sekä ilmoittamaan siitä
            
         
               —
            
            
               velvoittaa komission korvaamaan kantajan oikeudenkäyntikulut.
            
         Oikeudelliset perusteet ja pääasialliset perustelut
   Riitautettu päätös koskee kasvihuonekaasujen päästöoikeuksien kansallista jakosuunnitelmaa, jonka Saksa on tehnyt Euroopan parlamentin ja neuvoston direktiivin 2003/87/EY mukaisesti. Päätöksessään komissio vastustaa niitä Saksan kansallisen suunnitelman jälkikäteen tehtyjä korjauksia, jotka koskevat kasvihuonekaasujen päästöoikeuksien jakamista (nk. päästöoikeuksien jälkikäteiset pienennykset). Komission näkemyksen mukaan suunnitelma ei tästä syystä ole direktiivin 2003/87/EY (1) liitteen III mukainen.
   Kanteensa perusteluiksi kantaja esittää, että riidanalainen päätös on direktiivin 2003/87 9 artiklan 3 kohdan ja liitteen III vastainen. Liitteessä III ei kielletä jäsenvaltioita ryhtymästä toimenpiteisiin ”liiallista jakoa” vastaan ”jälkikäteismuutosten” avulla. Päinvastoin direktiivissä 2003/87 edellytetään, että jäsenvaltiot vastustavat vääriin tietoihin perustuvaa jakopäätöstä.
   Riidanalainen päätös on myös EY 176 artiklan vastainen, sillä komissio ei voi kieltää jäsenvaltioita panostamasta ilmastonsuojeluun siten, että jaettuja päästöoikeuksia vähennetään, jos ne eivät ole enää tarkoituksenmukaisia.
   Komissio on lopuksi jättänyt huomioimatta, että uudet osallistujat eivät voi tulla ”aiheettomasti suosituiksi” pelkästään sen takia, että jälkikäteisten muutosten ajatellaan olevan yksinomaan pienentäviä. Siten riidanalainen päätös on perusteltu ilmeisen virheellisesti.
   
      (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annettu Euroopan parlamentin ja neuvoston direktiivi 2003/87/EY (EYVL L 275, 25.10.2003, s. 32).